# אוונטי פופולו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אוונטי פופולו
בימוי: | רפי בוקאי
הפקה: | רפי בוקאי ומיכה שגריר
תסריט: | רפי בוקאי
שחקנים ראשיים: | סלים דאו סוהיל חדאד טוביה גלבר
חברת הפצה: | קסטל תקשורת – מיכה שגריר
יצא לאקרנים בתאריך: | 1986
משך הקרנה: | 90 דקות
שפת הסרט: | עברית
תקציב: |
מוזיקה: | אורי אופיר
פרסים: | ראו פרסים
דף הסרט ב-IMDb

אוונטי פופולו הוא סרט ישראלי עלילתי באורך מלא (1986), בבימוי רפי בוקאי. שמו לקוח מהמנון הקומוניסטים האיטלקים "בנדיירה רוסה" ("דגל אדום", [1]) ופירושו "קדימה העם".

הסרט נחשב לאבן דרך בתולדות הקולנוע הישראלי בהתייחסותו המקורית והמורכבת לסכסוך הישראלי-פלסטיני.

הסרט, המשתייך לגל סרטי הקולנוע הביקורתיים, מתרחש בשלהי מלחמת ששת הימים, ומהווה מעין ביקורת סוריאליסטית על על המלחמה. אוונטי פופולו זכה לביקורות משבחות בישראל ומחוצה לה, הוקרן בעשרות פסטיבלים ברחבי העולם, ייצג את ישראל בתחרות האוסקר וקיבל פרסים בינלאומיים.

## [עריכה] תקציר

שני טוראים מצריים תועים חסרי תקווה במדבר סיני בשלהי מלחמת ששת הימים ביוני 1967. הם מבקשים לחצות את תעלת סואץ ולהגיע לביתם בשלום. בדרכם הם נתקלים, בין היתר, באו"מניק הרוג, שבג’יפ שלו יש בקבוק וויסקי שבו הם מרווים את צמאונם ומשתכרים, ובפלוגת חיילים ישראלית אליה הם מצטרפים בנדודיהם הזוכים לאיכות של פארסה סוריאליסטית.

## [עריכה] על הסרט

הסרט, שהחל את דרכו כפרויקט גמר באוניברסיטת תל אביב, התרחב וגדל לסרט באורך מלא. רנן שור ויעל שוב תיארו זאת בנימה הומוריסטית במאמרם "שיילוק במדבר":

  "ערב יום הצילומים הראשון של סרט הסטודנטים הקצר שלו ישב רפי בוקאי בדירתו מוקף הררי חומר גלם מיושן, כמות גדלה והולכת של מדי צבא, כלי נשק צה"ליים ונשקי שלל, מכשירי קשר ואביזרים ואכל קוטג'. הוא לא ידע, לא תכנן ולא חלם שאוונטי פופולו יהיה, לאחר שנתיים נוספות של תלאות, סרט עלילתי מצליח באורך מלא. ערב הצילומים הוא רק רצה לחזור הביתה בשלום".

ד"ר יוסף רז, אשר הגדיר את אוונטי פופולו כסרט החשוב בתולדות הקולנוע הישראלי, כתב על הסרט במאמרו על הקולנוע הישראלי:

  "....הסרט הזה שובר לגמרי את כל המיתוסים של הז'אנר הלאומי-הרואי, מבלבל את הצופים והופך את כל הסכמות שהיו מוכרים עד אז. שבירת סטריאוטיפים. החייל המצרי הופך להיות מרכז הנרטיב. הוא בעצם דומה לחייל ישראלי....
  ....באוונטי פופולו יש הזדהות עם הערבי. יש לו שם, יש לו פנים, יש לו זהות. מוצג כאנושי ודואג לפצועים. בניגוד לסטריאוטיפ כסדיסט ולא הומני, רואים דימוי אחר לחלוטין...
  ...הסרט מפשיט את החייל מההרואית ומאחוות הלוחמים... שובר את ייצוג החייל הישראלי והערבי. המצרי הוא הומני רגיש ואינטלקטואל. הישראלי מוצג כעצלן סדיסט ומרושל. לא עונים למיתוס הצבר. הם לא יפי הבלורית. חיילי מילואים. למפקד יש פגם בדיבור. כל זה כדי לפגום בתדמית הצבר הגברי".

## [עריכה] צוות

- במאי ותסריטאי: רפי בוקאי
- מפיקים: רפי בוקאי ומיכה שגריר
- צלם: יואב קוש
- עורך: זהר סלע
- מנהל אמנותי: אריאל גלזר
- מוסיקה מקורית: אורי אופיר

#### [עריכה] שחקנים

- סלים דאו - בתפקיד חאלד אל אסמאר
- סוהיל חדאד - בתפקיד רסאן חמאדה
- טוביה גלבר - בתפקיד דוד פוזנר

שחקני משנה:

- יעקב הירש: דני שגב
- עיתונאי אנגלי: בארי לאנגפורד
- נספח צבאי: מיכאל כורש
- נהג: שמואל שמואלוב
- שבדי: רמי שטרן
- קצין מצרי: מוחמד מאנדרה
- קצין ישראלי: עמוס שוחט
- נהג ג'יפ: יובל כהן
- סמל ישראלי: זהר שיף
- חייל ישראלי: יוני רפאל

## [עריכה] פרסים

- פרס ברדלס הזהב בפסטיבל לוקארנו, שווייץ, 1986.
- פרס המבקרים הישראליים, 1986.
- פרס אייזיק שטרן, 1986.
- ייצוג ישראל בתחרות האוסקר בשנת 1986.

## [עריכה] לקריאה נוספת

- התסריט: אוונטי פופולו מאת רפי בוקאי והמאמרים: "הוא התבלבל בתפקידים" מאת אנטון שמאס, ו"שיילוק במדבר" מאת רנן שור ויעל שוב.
- עורכים: רנן שור ואורלי לובין, תסריטים 2, כנרת - בית הוצאה לאור, ובית הספר לקולנוע ולטלוויזיה, ירושלים, 1990.

## [עריכה] קישורים חיצוניים

- מאמר על הקולנוע הישראלי העוסק בסרט מאת ד"ר יוסף רז
- אוונטי פופולו, במסד־הנתונים הקולנועיים IMDb (אנגלית)

מקור: http://he.wikipedia.org../../../%D7%90/%D7%95/%D7%95/%D7%90%D7%95%D7%95%D7%A0%D7%98%D7%99_%D7%A4%D7%95%D7%A4%D7%95%D7%9C%D7%95.html

קטגוריות: סרטי דרמה | סרטים ישראליים | סרטי מלחמה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש